מקדוניה הצפונית, אשר יוצגה עד שנת 2019 בארגונים בין-לאומיים, וביניהם באירוויזיון, תחת השם הרפובליקה היוגוסלבית לשעבר של מקדוניה, נטלה חלק בתחרות האירוויזיון כ-19 פעמים החל מהצטרפותה לתחרות ב-1998. מקדוניה הצפונית נעדרה מהתחרות שלוש פעמים ב-1999, 2001 ו-2003 עקב תוצאות נמוכות בשנה שקדמה להיעדרות והיא נחשבת לאחת המדינות הפחות מוצלחות בתחרות והפחות מוצלחת מבין כל הרפובליקות לשעבר של הרפובליקה הפדרלית הסוציאליסטית של יוגוסלביה.